Enam pole palju selleni, mil uus, muudetud jahiseadus peaks vastu võetama. Käin tihti jahindusfoorumist lugemas, mida jahirahvas ise sellest kõigest arvab ja milliseid ettepanekuid või parandusi välja pakuvad. Paraku pole tükk aega midagi asjalikku kuulnud metsaomanike poolelt, välja arvatud mõned ammused arvamused, et praegune  jahiseadus on ajast ja arust ja et rohkem peaksid jahimehed arvestama maaomanikega. Või et renti tahaks jahimeestelt koguda. Mõni tahab tüki jahisaagist, mõni keelaks igasuguse jahipidamise oma maal ära.